CELEX: 31981R3689
Language: el
Date: 1981-12-15 00:00:00
Title: Κανονισμός (EOK) αριθ. 3689/81 τού Συμβουλίου τής 15ης Δεκεμβρίου 1981 σχετικά μέ τή σύναψη συμφωνίας υπό μορφή ανταλλαγής επιστολών μεταξύ τής Ευρωπαϊκής Οικονομικής Κοινότητος καί τής Σοσιαλιστικής Δημοκρατίας τής Ρουμανίας περί τροποποιήσεως ορισμένων παραρτημάτων τού πρωτοκόλλου τής συμφωνίας γιά τό εμπόριο βιομηχανικών προϊόντων

Avis juridique important

|

31981R3689

Κανονισμός (EOK) αριθ. 3689/81 τού Συμβουλίου τής 15ης Δεκεμβρίου 1981 σχετικά μέ τή σύναψη συμφωνίας υπό μορφή ανταλλαγής επιστολών μεταξύ τής Ευρωπαϊκής Οικονομικής Κοινότητος καί τής Σοσιαλιστικής Δημοκρατίας τής Ρουμανίας περί τροποποιήσεως ορισμένων παραρτημάτων τού πρωτοκόλλου τής συμφωνίας γιά τό εμπόριο βιομηχανικών προϊόντων  

Επίσημη Εφημερίδα αριθ. L 369 της 24/12/1981 σ. 0012 Ισπανική ειδική έκδοση: Κεφάλαιο 11 τόμος 15 σ. 0109  Πορτογαλική ειδική έκδοση : Κεφάλαιο 11 τόμος 15 σ. 0109 

***** ΚΑΝΟΝΙΣΜΟΣ (ΕΟΚ) αριθ. 3689/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας περί τροποποιήσεως ορισμένων παραρτημάτων του πρωτοκόλλου της συμφωνίας για το εμπόριο βιομηχανικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η Μεικτή Επιτροπή που συστάθηκε με τη συμφωνία μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας της 28ης Ιουλίου 1980 (1) συνεδρίασε στις Βρυξέλλες στις 3 και 4 Νοεμβρίου 1981 και ότι μετά το πέρας των εργασιών της πρότεινε, μεταξύ των άλλων μέτρων, τη διεύρυνση του πίνακα των προϊόντων και την αύξηση ορισμένων ποσών τους, που αναφέρονται στα παραρτήματα του πρωτοκόλλου της συμφωνίας σχετικά με την εφαρμογή του άρθρου 4 της συμφωνίας για το εμπόριο βιομηχανικών προϊόντων μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας (2)·  ότι το εν λόγω πρωτόκολλο προβλέπει ότι οι τροποποιήσεις που θα επέλθουν στα παραρτήματα και που έχουν προταθεί από την Μεικτή Επιτροπή αποτελούν αντικείμενο ανταλλαγής επιστολών μεταξύ των δύο μερών·  ότι ύστερα από εξέταση των διαφόρων στοιχείων των προτεινόμενων μέτρων από τη Μεικτή Επιτροπή, πρέπει να δοθεί σχετική συνέχεια, λαμβανομένων ιδίως υπόψη των σχετικών διατάξεων της συμφωνίας για το εμπόριο βιομηχανικών προϊόντων·  ότι στο πλαίσιο της Μεικτής Επιτροπής έχει προβλεφθεί η ένταξη νέων προϊόντων στο παράρτημα ΙΙ περίπτωση ε της ανταλλαγής επιστολών αριθ. 2 που επισυνάπτεται στη συμφωνία αυτή και ότι, λαμβανομένου υπόψη του άρθρου 3 της ίδιας συμφωνίας, πρέπει να υιοθετηθούν τα εξαταζόμενα μέτρα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας σχετικά με την τροποποίηση ορισμένων παραρτημάτων της συμφωνίας για το εμπόριο βιομηχανικών προϊόντων εγκρίνεται εξ ονόματος της Κοινότητος.  Το κείμενο υπό μορφή ανταλλαγής επιστολών επισυνάπτεται στο παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που θα υπογράψει τη συμφωνία υπό μορφή ανταλλαγής επιστολών, με σκοπό να δεσμευθεί η Κοινότης.  Άρθρο 3  Η τροποποίηση των παραρτημάτων που αναφέρονται στο άρθρο 1 εφαρμόζεται από την 1η Ιανουαρίου 1982, στο μέτρο που την ημερομηνία αυτή η συμφωνία υπό μορφή ανταλλαγής επιστολών έχει αρχίσει να ισχύει.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  D. HOWELL  (1) ΕΕ αριθ. L 352 της 29. 12. 1980, σ. 2.  (2) ΕΕ αριθ. L 352 της 29. 12. 1980, σ. 5.